CELEX: 
Language: lv
Date: 2020-05-14 00:00:00
Title: KOMISIJAS DELEĢĒTĀ REGULA (ES) …/.. kas papildina Eiropas Parlamenta un Padomes Regulu (ES) 2019/517, nosakot tiesīguma un atlases kritērijus un kārtību .eu augstākā līmeņa domēna nosaukuma reģistra izraudzīšanai

EIROPAS
                              KOMISIJA
                                                       Briselē, 14.5.2020.
                                                       C(2020) 3075 final
                         KOMISIJAS DELEĢĒTĀ REGULA (ES) …/..
                                           (14.5.2020),
   kas papildina Eiropas Parlamenta un Padomes Regulu (ES) 2019/517, nosakot tiesīguma
       un atlases kritērijus un kārtību .eu augstākā līmeņa domēna nosaukuma reģistra
                                          izraudzīšanai
                                  (Dokuments attiecas uz EEZ)
LV                                                                                     LV
 ---pagebreak---                                        PASKAIDROJUMA RAKSTS
   1.        DELEĢĒTĀ AKTA KONTEKSTS
   Augstākā līmeņa domēns .eu Eiropai piešķir pašai savu identitāti internetā. Tā mērķis ir
   uzlabot ES pamanāmību internetā, paplašināt lietotājiem domēnu nosaukumu izvēli un
   veicināt e-komercijas attīstību. Regula (ES) 2019/5171, kas groza un atceļ Regulu (EK) Nr.
   733/20022 un atceļ Komisijas Regulu (EK) Nr. 874/20043, stājās spēkā 2019. gada 18. aprīlī,
   un tajā ir jauni noteikumi par .eu augstākā līmeņa domēna nosaukuma īstenošanu un
   funkcionēšanu. Jaunie noteikumi tiks piemēroti no 2022. gada 13. oktobra un nodrošinās .eu
   domēna elastīgu pielāgošanos straujām tirgus pārmaiņām un modernizēs tā pārvaldīšanas
   struktūru.
   Regula (ES) 2019/517 pilnvaro Komisiju pieņemt deleģētos un īstenošanas aktus, kas ir
   vajadzīgi .eu augstākā līmeņa domēna nosaukuma reģistra izraudzīšanai un darbībai. Proti,
   Regulas (ES) 2019/517 8. pantā Komisijai ir deleģētas pilnvaras saskaņā ar LESD 290. pantu
   pieņemt aktus par tiesīgumu (atbilstības prasībām) un atlases kritērijiem un reģistra
   izraudzīšanas kārtību. Saskaņā ar Regulas (ES) 2019/517 19. panta 2. punktu Komisijai līdz
   2021. gada 12. oktobrim jāveic pasākumi, kas nepieciešami, lai kādu subjektu izraudzītu par
   .eu augstākā līmeņa domēna vadības un administrēšanas reģistru un noslēgtu ar to līgumu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Saskaņā ar Regulas (ES) 2019/517 18. panta 4. punktu pirms šās deleģētās regulas
   pieņemšanas Komisija plaši apspriedās ar ekspertiem. Par interneta pārvaldīšanu Komisija
   apspriedās ar dalībvalstīm Augstajā interneta pārvaldīšanas grupā (“grupa”). Grupa darbojas
   kā platforma, kur Komisijai un dalībvalstīm apmainīties ar informāciju un vienoties par plašu
   interneta pārvaldīšanas jautājumu klāstu. Grupas sanāksmēs, kur tika apspriests šis deleģētais
   akts, tika aicināti piedalīties arī Eiropas Savienības Padomes un Eiropas Parlamenta pārstāvji.
   Apspriešana notika trīs grupas sanāksmēs (2019. gada jūnijā, oktobrī un novembrī) un
   tiešsaistes apspriešanā, kur grupas locekļiem bija iespēja iesniegt rakstiskas piezīmes par
   deleģētā akta projektu.
   Apspriešana parādīja, ka dalībvalstis visumā atbalsta Komisijas priekšlikuma projektu. Tika
   apspriesti dažādi priekšlikuma projekta aspekti, piemēram, cik svarīgi ir nodrošināt atlases
   kritēriju izvērtēšanas pārredzamību, cik svarīgi vispārējā atlases procesā ir nodrošināt
   konkurenci un cik svarīgi ir ieviest noteikumus par līgumslēgšanas sarunu pārtrūkšanas
   gadījumiem. Par reģistratūras funkciju, ko Komisija lūgtu reģistru veikt īpašos gadījumos,
   daži dalībvalstu pārstāvji norādīja arī uz to, cik svarīgi ir nodrošināt taisnīgu un vienlīdzīgu
   izturēšanos pret trešo personu reģistratūrām. Komisija apstiprināja, ka dalībvalstu piezīmes ir
   ņēmusi vērā un iekļāvusi deleģētajā aktā un ka dažas vispārīgākas dalībvalstu piezīmes tiks
   ņemtas vērā arī citos atlases posmos, piemēram, uzaicinājumā piedalīties reģistra atlasē.
   Deleģēto regulu Komisija savā vietnē publicē četru nedēļu ilgai sabiedriskai apspriešanai
   pirms pieņemšanas.
   3.        DELEĢĒTĀ AKTA JURIDISKIE ASPEKTI
   Šajā deleģētajā regulā ir trīs galvenās daļas.
   1
            OV L 91, 29.3.2019., 25.–35. lpp.
   2
            OV L 113, 30.4.2002., 5. lpp.
   3
            OV L 162, 30.4.2004., 40.–50. lpp.
LV                                                  1                                               LV
 ---pagebreak---    Pirmajā daļā izklāstīts akta mērķis un darbības joma.
   Otrā daļa attiecas uz tiesīgumu piedalīties atlasē un atlases kritērijiem. Tā, 3. pantā ir noteikts,
   ka dalībai atlasē:
   -        Subjektam jābūt bezpeļņas organizācijai – vienai organizācijai vai subjektu
   konsorcijam. Ja viens vai vairāki subjekti, kas veido konsorciju, ir uz peļņas gūšanu vērsti
   subjekti, pieteikumā jāsniedz informācija par to, kādus pasākumus tie apņemas veikt, lai
   garantētu katras uz peļņas gūšanu vērstas darbības juridisku un finansiālu nošķiršanu no .eu
   reģistra funkcijas.
   -        Subjekta juridiskajai adresei, centrālajai administrācijai un galvenajai darbības vietai
   jābūt Savienībā (noteikums piemērojams visiem subjektiem, ja pretendents ir konsorcijs).
   Pieteikumā arī skaidri jānorāda, kurā dalībvalstī organizācija ir reģistrēta.
   -        Subjekts pilda savus uzdevumus kā galvenais līgumslēdzējs, nevis kā pārstāvis vai
   apakšuzņēmējs, neskaitot specifiskus apstākļus, kad tas nepieciešams darbam un kad tam
   saņemta Komisijas rakstiska piekrišana.
   Visus pretendentus, kurus uzskata par tiesīgiem, sarindos pēc šādiem atlases kritērijiem:
   -        Apkalpošanas kvalitāte (svarīgums – 40 %): pretendentiem būs jāpierāda, ka tie
   apmierina Regulā (ES) 2019/517 noteiktās prasības, kas liek .eu augstākā līmeņa domēna
   vadīšanā nodrošināt augstu apkalpošanas kvalitāti. Tiem būs arī jāpierāda, ka tie ar
   mūsdienīgiem pasākumiem un paraugpraksi nodrošinās augstu drošību un uzticēšanos .eu
   augstākā līmeņa domēnam.
   -        Cilvēkresursi un tehniskie resursi (svarīgums – 30 %): pretendentiem būs jāsniedz
   informācija par saviem cilvēkresursiem un tehniskajiem resursiem, kas tiks atvēlēti .eu
   augstākā līmeņa domēna organizēšanai, administrēšanai un vadīšanai. Tiem būs jāsniedz
   precīza informācija par organizācijas, administrācijas un vadības veidu, ko tie plāno ieviest šo
   funkciju pildīšanai. Pretendentiem būs arī jāsniedz informācija par saviem resursiem, ieskaitot
   cilvēkresursus un tehniskās jaudas, kas ļaus būt par reģistratūru, ja Komisija pieprasīs
   nodrošināt šādu funkciju, lai īstenotu specifiskus politikas mērķus, kas saistīti ar Regulā (ES)
   2019/517 noteikto mērķi veicināt .eu augstākā līmeņa domēna nosaukuma pieejamību un
   izmantošanu.
   -        Finansiālās spējas un atbilstība prasībām (svarīgums – 30 %): pretendentiem būs
   jāsniedz detalizēta informācija, kas pierāda pietiekamu finansiālā nodrošinājuma un
   stabilitātes līmeni un pareizas finanšu pārvaldības principu piemērošanu.
   Trešajā daļā aprakstīta atlases kārtība. Komisija atlasi veiks atklāti un pārredzami un var lūgt
   ārēju ekspertu atbalstu. Procedūra risināsies divos posmos:
   -        Pirmais posms ietver tiesīguma pārbaudi. Šajā posmā Komisija veiks pirmo atsijāšanu
   pēc tiesīguma kritērijiem un publicēs tiesīgo pretendentu sarakstu.
   -        Otrais posms ietver ranga sastādīšanu un reģistra izraudzīšanu. Šajā posmā Komisija
   pēc atlases kritērijiem sastādīs tiesīgo pretendentu rangu. Tad Komisija pieņems lēmumu,
   kurā izraudzīs reģistru – pretendentu, kurš rangā visaugstāk.
   Ja kāda no pusēm izbeigs sarunas par līgumu, Komisija par reģistru izraudzīs rangā nākamo
   tiesīgo pretendentu. Ja tas nebūs iespējams, Komisija izsludinās vēl vienu uzaicinājumu
   iesniegt pieteikumus reģistra atlasei.
LV                                                  2                                                   LV
 ---pagebreak---                            KOMISIJAS DELEĢĒTĀ REGULA (ES) …/..
                                                (14.5.2020),
   kas papildina Eiropas Parlamenta un Padomes Regulu (ES) 2019/517, nosakot tiesīguma
       un atlases kritērijus un kārtību .eu augstākā līmeņa domēna nosaukuma reģistra
                                               izraudzīšanai
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) 2019/517 (2019. gada 19. marts) par
   .eu augstākā līmeņa domēna nosaukuma plašāku ieviešanu un darbību un ar ko groza un atceļ
   Regulu (EK) Nr. 733/2002 un atceļ Komisijas Regulu (EK) Nr. 874/20044, un jo īpaši tās
   8. panta 1. punktu,
   tā kā:
   (1)     Šās regulas mērķis ir noteikt tiesīguma un atlases kritērijus, kā arī kārtību, kādā
           izraugāms reģistrs, kam uzticēts organizēt, administrēt un vadīt .eu augstākā līmeņa
           domēnu.
   (2)     Reģistrs jāizrauga atklātā, pārredzamā un nediskriminējošā atlasē, kas nodrošina
           taisnīgu un konkurenciālu atlases norisi. Tālab un nolūkā atrast piemērotus kandidātus
           iespējami lielākā skaitā, uzaicinājums piedalīties atlasē publicējams Eiropas
           Savienības Oficiālajā Vēstnesī.
   (3)     Atlase Komisijai jāorganizē divos posmos, lai nodrošinātu pārredzamību un resursu
           lietderīgu izmantošanu.
   (4)     Atlases pirmajā posmā Komisijai jāpārbauda pretendentu tiesīgums, lai nodrošinātu,
           ka tie atbilst Regulā (ES) 2019/517 reģistram noteiktajām minimālajām prasībām.
   (5)     Atlases otrajā posmā Komisijai jāsastāda tiesīgo pretendentu rangs pēc kritērijiem, kas
           nodrošina, ka .eu augstākā līmeņa domēna organizācija, administrācija un vadība
           atbilst mērķiem atbalstīt digitālo vienoto tirgu, veidot Eiropas identitāti tiešsaistē un
           veicināt pārrobežu darbības tiešsaistē. Lai nodrošinātu šo mērķu sasniegšanu, atlasē
           Komisijai pienācīgs svars jāpiešķir pretendentu pakalpojumu kvalitātei, atvēlētajiem
           cilvēkresursiem un tehniskajiem resursiem un finansiālajām spējām.
   (6)     Lai nodrošinātu reģistra galveno funkciju pienācīgu un laicīgu uzraudzību, funkciju
           izpildei vajadzīgajai infrastruktūrai jāatrodas Savienībā. Šai infrastruktūrai cita starpā
           jāietver nepieciešamā programmatūra, aparatūra un citas iekārtas, kas nepieciešamas
           .eu augstākā līmeņa domēna administrēšanai, darbībai un vadībai, piemēram, .eu TLD
           reģistrācijas datubāze, akreditēto .eu TLD reģistratūru datubāze, .eu TLD primārais
           autoritatīvais serveris, .eu TLD zonas datnes un domēna nosaukumu reģistrācijas
           informācijas uzticējumglabāšana pie trešām personām, publisko vaicājumu
   4
           OV L 91, 29.3.2019., 25. lpp.
LV                                                    3                                               LV
 ---pagebreak---            apkalpošanas sistēma un vietne ar atjauninātu informāciju par .eu TLD politiku un
           reģistrāciju.
   (7)     Lai nodrošinātu .eu augstākā līmeņa domēna vadīšanu pienācīgā līmenī, Komisijas
           publicētajā uzaicinājumā piedalīties atlasē jānosaka minimālais slieksnis, kas pēc
           atlases kritērijiem pretendentiem jāpārvar izraudzīšanai par reģistru.
   (8)     Lai nodrošinātu atlases pārredzamību, Komisijai jāpamato savi lēmumi un
           pamatojums jādara zināms pretendentiem.
   (9)     Par reģistru jāizrauga pretendents, kurš pēc punktu skaita rangā ir visaugstāk. Ja
           līgums ar izraudzīto reģistru netiek noslēgts, Komisijai jābūt iespējai par reģistru
           izraudzīt rangā nākamo pretendentu.
   (10)    Lai varētu veikt taisnīgu un konkurenciālu reģistra atlasi, kas pabeidzama ne vēlāk kā
           2021. gada 12. oktobrī, parakstot līgumu, šai regulai jāstājas spēkā nākamajā dienā pēc
           tās publicēšanas Eiropas Savienības Oficiālajā Vēstnesī,
   IR PIEŅĒMUSI ŠO REGULU.
                                                 1. pants
                                                Priekšmets
   Šī regula nosaka tiesīguma un atlases kritērijus, kā arī kārtību .eu augstākā līmeņa domēna
   reģistra izraudzīšanai saskaņā ar atklātības, pārredzamības un nediskriminēšanas principiem.
                                                 2. pants
                                            Tiesīguma kritēriji
   1.        Reģistrs ir bezpeļņas organizācija, kas izveidota saskaņā ar kādas dalībvalsts tiesību
             aktiem. Tā juridiskā adrese, centrālā administrācija un galvenā darbības vieta ir
             Savienības teritorijā.
   2.        Šās regulas 5. panta 2. punktā paredzēto galveno reģistra funkciju veikšanai
             vajadzīgā infrastruktūra atrodas Savienības teritorijā.
   3.        Ja bezpeļņas organizāciju izveido uzņēmumu konsorcijs vai līgumslēdzēju grupa, tad
             katra tādā konsorcijā vai grupā ietilpstošā subjekta juridiskā adrese, centrālā
             administrācija un galvenā darbības vieta ir Savienībā.
   4.        Reģistrs apņemas pildīt savus galvenā līgumslēdzēja uzdevumus. Apakšuzņēmuma
             līgumu var atļaut slēgt tikai tad, ja tas nepieciešams darba veikšanai, un ar
             iepriekšēju rakstisku Komisijas piekrišanu.
                                                 3. pants
                                                Pieteikumi
   1.        Pieteikumā ir jābūt skaidri norādītam, kurā dalībvalstī bezpeļņas organizācija ir
             reģistrēta, un sniegtai pilnīgai informācijai par tās juridisko adresi, centrālo
             administrāciju un galveno darbības vietu.
   2.        Ja bezpeļņas organizāciju izveido uzņēmumu konsorcijs vai līgumslēdzēju grupa,
             pieteikumā sniedz informāciju par konsorcija vai grupas katra locekļa atšķirīgo lomu
             un statusu, ieskaitot visu informāciju, kas prasīta šā panta 1. punktā.
   3.        Ja viens vai vairāki subjekti, kas ietilpst konsorcijā vai grupā, ir peļņas gūšanas
             struktūra, pieteikumā sniedz informāciju par pasākumiem, ko konsorcijs vai grupa
LV                                                   4                                              LV
 ---pagebreak---       apņemas veikt, lai garantētu peļņas gūšanas darbības finansiālu un juridisku
      nošķiršanu no reģistra funkcijas darbībām.
   4. Pieteikumā sniedz bezpeļņas organizācijas iekšējās organizācijas aprakstu, kam
      pievieno visus pavaddokumentus, kuri prasīti uzaicinājumā piedalīties reģistra atlasē.
                                           4. pants
                                    Apkalpošanas kvalitāte
   1. Reģistrs cenšas panākt darbības izcilību un nodrošina augstas kvalitātes
      pakalpojumus par konkurētspējīgām cenām. Komisija izvērtē tiesīgo pretendentu
      spēju nodrošināt prasīto apkalpošanas kvalitāti. Šis kritērijs saņem 40 % no kopējā
      izvērtēšanas punktu skaita.
   2. Pretendenti sniedz informāciju par savu pieredzi jomās, kas attiecas uz domēnu
      nosaukumu organizēšanu, administrēšanu un vadīšanu.
   3. Pretendenti apraksta, kā plāno .eu augstākā līmeņa domēnu vadīt, nodrošinot augstu
      sniegto pakalpojumu kvalitāti, ņemot vērā valsts koda augstākā līmeņa domēnu
      reģistra pakalpojumu minimālās funkcionālās un veiktspējas specifikācijas, ko
      noteikusi Piešķirto nosaukumu un numuru interneta korporācija.
   4. Pretendenti apraksta, kādus pasākumus plāno ieviest, lai nodrošinātu augstu drošību
      un uzticēšanos .eu augstākā līmeņa domēnam.
                                           5. pants
                              Cilvēkresursi un tehniskie resursi
   1. Komisija izvērtē pretendenta cilvēkresursus un tehniskos resursus. Šis kritērijs saņem
      30 % no kopējā izvērtēšanas punktu skaita.
   2. Pretendenti sniedz informāciju par saviem cilvēkresursiem un tehniskajiem resursiem
      un apraksta šo resursu pietiekamību šādu funkciju izpildei:
      (a)   organizēt, administrēt un vadīt .eu augstākā līmeņa domēnu, uzturēt attiecīgās
            datubāzes un ar tām saistītos publisko vaicājumu pakalpojumus, reģistrēt
            domēna nosaukumus, vadīt domēna nosaukumu reģistru, vadīt reģistra
            augstākā līmeņa domēna nosaukumu serverus un veidot un pārzināt augstākā
            līmeņa domēna zonas datnes;
      (b)   pakalpojumu sniegšanā nodrošināt augstu kvalitāti, pārredzamību, drošību,
            stabilitāti,     paredzamību,        uzticamību,      pieejamību,    efektivitāti,
            nediskriminēšanu, godīgas konkurences apstākļus un patērētāju aizsardzību.
   3. Pretendenti pieteikumā apraksta organizācijas, administrācijas un vadības veidu, ko
      plāno ieviest, lai pildītu 2. punktā minētās funkcijas, ieskaitot:
      (a)   cilvēkresursus un nepieciešamās sistēmas;
      (b)   programmatūru un aparatūru;
      (c)   .eu augstākā līmeņa domēna darbībai un vadībai vajadzīgās iekārtas.
   4. Pretendenti apraksta, kā viņu resursi, ieskaitot cilvēkresursus un tehniskās jaudas, ir
      pietiekami, lai veiktu reģistratūras funkciju, ja Komisija pieprasītu tādas funkcijas
      aktivizēšanu specifisku politikas mērķu sasniegšanai. Pretendents arī sniedz
      informāciju par to, kā tādu resursu atvēlēšana reģistratūras funkcijas izpildei atbilst
      Regulas (ES) 2019/517 7. panta 2. punktā noteiktajām prasībām.
LV                                             5                                               LV
 ---pagebreak---    5. Pretendenti sniedz informāciju par to, kā plāno izveidot pilnīgu organizācijas un
      darbības struktūru, lai no 2022. gada 13. oktobra varētu sākt darboties kā reģistrs.
                                           6. pants
                          Finansiālās spējas un atbilstība prasībām
   1. Komisija izvērtē tiesīgo pretendentu finansiālās spējas. Šis kritērijs saņem 30 % no
      kopējā izvērtēšanas punktu skaita.
   2. Pretendents:
      (a)    pierāda finansiālā nodrošinājuma un stabilitātes līmeni, kas ir pietiekams
             reģistra uzdevumu izpildei;
      (b)    sniedz pilnīgu informāciju par paredzamajām izmaksām un kapitāla prasībām
             .eu augstākā līmeņa domēna organizēšanai, administrēšanai un vadīšanai, par
             kapitāla un apdrošināšanas pieejamību; apraksta ieņēmumu modeli, ieskaitot
             cenu noteikšanas modeli, attiecīgā tirgus analīzi, tirgdarbības plānu un
             noteikumus reģistra maksātnespējas gadījumam;
      (c)    apraksta, kā piemēros pareizas finanšu pārvaldības principus;
      (d)    sniedz informāciju par maksu, ko domā piemērot, un apraksta, kā maksas
             apmēru nosaka uz radušos izmaksu pamata.
   3. Pretendenti sniedz informāciju par ārējām revīzijām, ko tie pieprasīs, lai pierādītu
      atbilstību Regulas (ES) 2019/517 prasībām.
                                           7. pants
                                            Atlase
   1. Komisija organizē atklātu, pārredzamu un nediskriminatīvu reģistra atlasi.
      Uzaicinājumu piedalīties atlasē publicē Eiropas Savienības Oficiālajā Vēstnesī.
      Pieteikumu iesniegšanai tiek dotas vismaz 30 darba dienas.
   2. Pieteikumu analīzē un/vai izvērtēšanā Komisija var lūgt neatkarīgu ekspertu padomu
      un palīdzību. Neatkarīgos ekspertus izrauga pēc viņu kompetences, kā arī augstas
      neatkarības un objektivitātes.
                                           8. pants
                        Atlases pirmais posms – tiesīguma pārbaude
   1. Pieteikumus Komisijai pretendenti iesniedz saskaņā ar norādījumiem, kas izklāstīti
      uzaicinājumā piedalīties atlasē.
   2. Komisija var pieprasīt pretendentiem noteiktā termiņā sniegt papildu ziņas par
      tiesīguma kritēriju izpildi. Tiesīguma pārbaudē Komisija novērtē:
      (a)    vai pieteikums iesniegts uzaicinājumā piedalīties atlasē noteiktajā termiņā vai
             pirms tā;
      (b)    atbilstību 2. un 3. pantā noteiktajām prasībām;
      (c)    vai pieteikums ir pilnīgs un – attiecīgā gadījumā – vai pretendents ir sniedzis
             papildu ziņas, ko Komisija pieprasījusi saskaņā ar 2. punktu.
LV                                             6                                             LV
 ---pagebreak---    3.       40 darba dienu laikā pēc pieteikuma iesniegšanas termiņa Komisija pieņem lēmumu
            par pretendentu tiesīgumu. Ja Komisija nolemj, ka pretendents neatbilst tiesīguma
            kritērijiem, tā norāda iemeslus. Tādu lēmumu tā nekavējoties dara zināmu minētajam
            pretendentam.
   4.       Komisija publicē tiesīgo pretendentu sarakstu.
                                                 9. pants
                          Atlases otrais posms – rangs un reģistra izraudzīšana
   1.       80 darba dienu laikā pēc tiesīgo pretendentu saraksta publicēšanas Komisija pēc
            atlases kritērijiem izveido to tiesīgo pretendentu rangu, kuri ir sasnieguši
            uzaicinājumā piedalīties atlasē noteikto izvērtēšanas punktu minimālo slieksni.
   2.       Komisija informē tiesīgos pretendentus par galīgo rangu.
   3.       Par reģistru Komisija izrauga pretendentu, kurš rangā ir visaugstāk. Lēmumu par
            izraudzīto reģistru tā publicē Eiropas Savienības Oficiālajā Vēstnesī.
                                                10. pants
                      Reģistra izraudzīšana gadījumā, kad līgums netiek noslēgts
   Ja izraudzītā reģistra un Komisijas sarunas par līgumu tiek izbeigtas bez līguma noslēgšanas,
   Komisija par reģistru izrauga rangā nākamo pretendentu. Ja tas nav iespējams, Komisija rīko
   jaunu reģistra atlasi.
                                                11. pants
                                             Stāšanās spēkā
   Šī regula stājas spēkā pirmajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 14.5.2020
                                                  Komisijas vārdā –
                                                  priekšsēdētāja
                                                  Ursula VON DER LEYEN
LV                                                   7                                           LV